runetrust/blame-folketinget-dk huggingface dataset:
Margrete Auken (SF), 2004-06-03:
Nu er det jo sådan, at den socialdemokratiske topkandidat bliver formand for Socialdemokraternes gruppe, og så ville det jo være ganske interessant at vide, om det danske Socialdemokrati står fast ved, hvad man har sagt, og vil sikre, at vi ikke en gang til kommer til at opleve, at fremtrædende socialdemokrater ødelægger et godt fælleseuropæisk initiativ til at få styr på kemikalierne.
Mikkel Bjørn (DF), 2025-04-29:
Der tror jeg, at mange ledelser desværre vil være tilbøjelige til at fortolke sig ud af sådan en bestemmelse på en måde, hvor man alligevel imødekommer en elevs ønske om at gå i burka og niqab, også til eksamen, fordi mange ledelser desværre lider under kulturelle hensyn og kulturelle misforståelser.
Jacob Jensen (V), 2026-02-25:
Men jeg vil meget gerne arbejde stenhårdt på – og det er det, vi gør – at få den plads og det areal øget, som der blev spurgt om fra fru Signe Munks side, for det tror jeg også er en del af det her, sådan at vi på EU-plan får hævet standarden, og det er det, som regeringens politik går ud på.
Carolina Magdalene Maier (ALT), 2017-01-12:
Jeg kunne egentlig godt tænke mig at få en uddybning af Liberal Alliances holdning til det element i lovforslaget, som handler om udeblivelsesdomme, altså at det fremover skal være sådan, at domstolene skal afsige en udeblivelsesdom, såfremt den tiltalte ikke møder op.
Lars Christian Lilleholt (V), 2017-03-01:
Vi har bl.a. spillet ud med noget i forhold til kraft-varme-krav for de små værker, altså med hensyn til om man kunne gøre det på en anden måde, sådan at man gav tilladelse til, at de kunne have en brændselsproduktion uden at være bundet til også at skulle producere el; det er jo et ønske, som ikke mindst en række af de mindre værker har.
Christian Wedell-Neergaard (KF), 2007-09-06:
Alene i 2008 løftes den offentlige service med 7,5 mia. kr. eller en vækst på 1,75 pct. Kvalitetsreformen skal styrke kvaliteten i den offentlige service og sikre god anvendelse af ressourcerne, og reformen er også en konservativ mærkesag.
Klaus Kjær (DF), 2001-03-13:
Endvidere er det vigtigt for Dansk Folkeparti, at det tilsikres, at engangsbeløbet for ægtefælleydelse og børneydelse sikres - for tiden er det 40.000 kr. - men at der er valgfrihed for efterladte efter medlemmer, der har optjent ret til udbetaling af en ydelse ved død, i både den hidtidige og den nye ATP-ordning, så de kan få udbetalt ydelsen efter den ordning, der er mest gunstig.
Rasmus Stoklund (S), 2020-05-28:
Jeg beder alene om ordet, fordi jeg studser over, hvorfor ordføreren bliver ved med ligesom at komme frem med det her eksempel med den omtalte børnebogsforfatter, når nu jeg går ud fra, at ordføreren er bekendt med, at de fleste i Indfødsretsudvalget mig bekendt synes, at det virker som en underlig sag og egentlig har sympati for at se på den.
Uffe Elbæk (ALT), 2016-11-22:
Jeg vil bare citere et lille afsnit, hvor en af de her topforskere fortæller om, at han gentagne gange drømmer den samme drøm, og han beskriver det sådan her: »Nogle gange drømmer jeg, at jeg er ude at gå en tur og opdager et afsides beliggende hus i brand.
Allan Niebuhr (KF), 2006-04-19:
Nu er det jo sådan, at når vi snakker om indgåede aftaler, så er jeg af den personlige opfattelse, at indgåede aftaler overholder man, og det gør vores parti også, men jeg står ved, at jeg ikke er glad for den ordlyd, og der vil jeg selvfølgelig prøve, om jeg kan gøre min indflydelse gældende og få den ændret.
Charlotte Dyremose (KF), 2005-01-13:
Problemet er jo, at forudsætningen for at have den ordning, hvor vi gerne vil bruge pengene og yde servicen til borgeren og bl.a. hæve antallet af timer med 13.200 pr. uge af hjemmehjælpen næste år, som budgettallene ser ud, er jo så, at der er en vis sammenhæng.
Kristian Jensen (V), 2009-04-30:
Det er klart, at der er enkelte virksomheder, der ikke synes, at det er så interessant, men hvis man spørger bredt i erhvervslivet, så er de godt tilfredse med så at sige den omflytning af skattebyrden fra lønindkomst og over til erhvervsbeskatning, som skattereformen er udtryk for.
Morten Østergaard (RV), 2011-04-12:
Ja, så er vi her igen, fristes jeg til at sige, med en udskydelse af revisionsfristen for barseludligningsloven, og det er vi, fordi der jo er behov for at få sat gang i drøftelserne omkring bl.a. en barselfond for selvstændige, som der er flere, der har været inde på, men det er endnu ikke lykkedes at nå frem til et resultat, og det er såmænd dårlig nok lykkedes at få gang i drøftelserne, men det er der så udsigt til at vi får gjort nu, og vi kan jo så være blevet klogere, når vi kommer til både anden og tredje behandling af det her lovforslag.
Lene Espersen (KF), 2006-02-23:
Hr. Per Clausen rejser det spørgsmål, som det jo også fremgår af den kommenterede høringsoversigt at Datatilsynet har rejst, om fravigelse fra persondataloven og den mulighed, der jo egentlig åbner sig, i og med at statsadvokaten for særlig økonomisk kriminalitet kan give kontrollanten eller spillekasinoets ledelse meddelelse om status i en sag og dermed videregive oplysninger af en særlig karakter.
Jacob Mark (SF), 2021-03-04:
Den her debat er vigtig, fordi lærerne skal vide, at de ikke er alene, og den her debat er vigtig, fordi det er på tide, at det bliver slået fast, at vi fortsat har et problem i Danmark på undervisningsstederne med en kultur, hvor stadig flere lærere oplever trusler, oplever chikane, oplever selvcensur, oplever, at der er ting, de ikke kan tale om, og at de ikke bliver bakket op, når det brænder på.
Høgni Hoydal (T), 2005-05-18:
Men nu behandler vi atter en ny omgang hjemmestyre her i Folketinget, uden at det færøske folk er blevet spurgt, og hvor sagerne er blevet hastet igennem midt om natten både i det færøske Lagting og nu her i det danske Folketing – ikke om natten, men også her i Folketinget en hastesag.
Ulla Tørnæs (V), 2004-04-14:
Det er overhovedet ikke det, der ligger i forslaget. Det, der ligger i forslaget, er at give CVU'erne en mulighed, som en række CVU'er har efterlyst, og det betragter jeg som et glimrende initiativ, der vil kunne bidrage til at videreudvikle hele CVU-sektoren.
Morten Bødskov (S), 2020-10-21:
Det er jo sådan – bare for at få fakta på plads – at der her i 2020 kan foretages et fradrag pr. person på op til 6.200 kr. for arbejdsløn til serviceydelser, mens der er et fradrag på op til hele 12.500 kr. for arbejdsløn til håndværkerydelser.
Arne Toft (S), 2004-11-16:
Men det er jo sådan, forhåbentlig også i politik, at hvis man finder ud af, at noget af det, man egentlig gerne ville lave, ikke er så fornuftigt, så må man gøre, ligesom jeg forstår det er tilfældet med hensyn til den kollektive trafik, som regeringen og Dansk Folkeparti også ville udlægge til kommunerne, men hvor man nu har fundet ud af, at det nok ikke er så god en idé, og så lader man det blive samlet.
Tom Behnke (KF), 2012-04-17:
Vi kan støtte lovforslaget, som jo dybest set handler om, at vi udsætter en revision, indtil vi har et bedre grundlag at revidere loven på, og det er vi fra konservativ side meget tilfredse med, specielt set i lyset af at vi måske var på vej til at gøre indgreb i den her mulighed, og det ville vi fra konservativ side synes var rigtig, rigtig ærgerligt.
Line Barfod (EL), 2002-10-31:
Kan fru Birthe Skaarup ikke bekræfte, at der er mange forskellige amter rundtom i landet, hvor Dansk Folkeparti er med til at lukke eller sælge sygehuse? Det interessante spørgsmål og det helt afgørende spørgsmål for betydningen af Dansk Folkepartis beslutningsforslag, som vi behandler i dag, er, om Dansk
Sandy Brinck (S), 2002-11-26:
Det synes vi faktisk er den helt store styrke i det, vi har fremlagt og diskuteret i dag, nemlig at prøve at fange de store fisk, som er så udspekulerede og velorganiserede, at de gemmer sig bag alle de andre og sender de små fisk foran sig, og det sker langt bredere og langt længere ned i både alder og bredde, end vi har set det tidligere.
Gitte Lillelund Bech (V), 2001-01-30:
Så hvis det virkelig er et stort kardinalpunkt, og hvis man mener, at det her er et brud på folkeskoleforliget, så undrer det mig, at det ikke har været bragt frem i de tidligere debatter, der har været i de seneste år. Og så vil jeg gerne spørge hr. Carsten Hansen, om det ikke er rigtigt, at man i Socialdemokratiet faktisk er meget optaget af det her spørgsmål.
Rasmus Stoklund (S), 2025-12-17:
Der er jeg så glad for at vi har investeret mange kræfter i at nå til enighed med 27 lande, som har bakket os op i, at vi skal kunne udvise i langt flere tilfælde, at vi selv skal have hånd i hanke med det spørgsmål her i Folketinget og ved de danske domstole, og at det skal være langt sjældnere, man ser Den Europæiske Menneskerettighedsdomstol blande sig i medlemsstaternes politik.
Søren Søndergaard (EL), 2024-05-17:
Og jeg vil sige, at vi ikke har et ønske om at styrke Órbans fløj i EU, og at vi ikke har et ønske om at styrke den fløj i EU, som ikke accepterer kvindernes rettigheder, som ikke accepterer familier af forskellige køn og forskellige kønssammensætninger inden for den samme familie, og som ikke accepterer, at man godt kan have en mening om en regering uden at blive udskreget som en terrorist osv.
Ole Birk Olesen (LA), 2014-12-18:
Så er vi også imod det, og det er den tredje grund, fordi man vil igangsætte et boliglotteri, hvor man vil opføre meget attraktive boliger til en meget mindre husleje, og det er jo klart, at det er der rigtig mange der gerne vil have – en attraktiv bolig til en lav husleje.
Gudrun Laub (V), 2007-05-09:
Der er jo meget stor forskel på, om det er et område med virksomheder, nogle komplicerede talmekanismer, eller om det er en borger, der står og har brug for hjælp her og nu eller har brug for en eller anden afgørelse, som måske er en konkret sag, hvor de sociale myndigheder virkelig prøver at løse opgaven bedst muligt,
Kenneth Kristensen Berth (DF), 2016-05-19:
Jeg vil bare spørge hr. Holger K. Nielsen: Er hr. Holger K. Nielsen så enig i den fordelingsnøgle, som man er kommet med fra Europa-Kommissionens side, hvor man f.eks. ikke tager højde for, hvor mange flygtninge et land i forvejen har taget, men alene tager højde for BNP og antallet af indbyggere i det pågældende land?
Villy Søvndal (SF), 2002-05-27:
Det næste, som jeg synes udenrigsministeren ikke forholdt sig til, og som jeg godt vil bede ham om at forholde sig til, når vi kommer til afslutningen - jeg er enig i det generelle synspunkt, at det er vigtigt, at Europa holder fast på USA for ikke at slippe tigeren løs, om man så må sige - er følgende spørgsmål: Er det rigtigt, og er Danmark informeret om, og bliver det en del af diskussionen i Prag, at USA er i gang med at udvikle en helt ny atomvåbenstrategi?
Mike Legarth (KF), 2013-02-19:
Her er De Konservatives synspunkt, og det tror jeg deles af Venstre – det kan Venstre selv redegøre for, men nu er meget af taletiden jo brugt, så lad mig her tilkendegive, hvad der var den tidligere regerings holdning – at der skal være ens regler i EU, der gælder for alle lande.
Keld Albrechtsen (EL), 1999-01-28:
Den grænse blev afgjort af Højesteret, som jo fastslog, at der er altså skridt, som man ikke kan tage inden for rammerne af grundlovens § 20. Og jeg tolker hr. Jacob Bukstis svar nu sådan, at Socialdemokratiet ikke ønsker at udvide disse grænser, og derfor må Socialdemokratiet selvfølgelig også respektere dem, hvis der kommer planer om folkeafstemninger om f.eks. ØMU'en.
Morten Østergaard (RV), 2009-01-13:
Det er jo det, der vel i virkeligheden er definitionen på rettidig omhu, og derfor synes jeg bare, at jeg vil gentage mit spørgsmål: Må man ikke sige, at den optimisme, som hr. Peter Christensen besidder, er blevet sværere at bevare, efter at man kigger ind i det, som ordføreren kaldte den perfekte storm, end dengang, hvor der var godt vejr, medvind, og hvor man havde alle muligheder for at lave de reformer og på den måde bringe sin 2015-plan godt på vej?
Ole Stavad (S), 2005-12-06:
Vi havde en diskussion ved førstebehandlingen, hvor indenrigsministeren havde lagt op til, at kommunerne allerede inden den 1. april 2006 skulle tage endelig stilling til, om man ville benytte dækningsafgiften i de nye kommuner, og hvis der ikke var truffet beslutning herom inden udgangen af marts måned, ville man være forhindret i at benytte den mulighed.
Jørn Dohrmann (DF), 2011-03-22:
Vi kan jo se ud fra det her forslag, at det ikke er særlig gennemarbejdet, men jeg synes bare, man skal sige, at det er 25 m, og så har man løst alle problemer, i stedet for at forholde sig til, som i hvert fald Socialdemokraterne overhovedet ikke gør, når de ikke lytter til debatten her, at det måske godt kan være 30 m, der er problemet, eller 50 m eller 300 m, og derfor må man bare sige, at det her forslag langtfra er godt nok.
Lars Løkke Rasmussen (V), 2019-03-26:
Kunne vi have indgået en bred aftale med Det Radikale Venstre om at opretholde regeringens udlændingepolitik i den stramme form og sige nej til ydelsesstigninger, som dermed kan sikre, at vi får et milliardbeløb ind til den Nærhedsfond?
Jacob Jensen (V), 2005-12-08:
Jeg bliver nødt til at spørge igen: Mener hr. Henrik Sass Larsen, at det er uansvarligt, når regeringen med finansloven gennemfører en gældsafvikling og sikrer en moderat vækst i det offentlige forbrug, vel at mærke samtidig med at skatter og afgifter holdes i ro?
Ole Sohn (SF), 2002-02-28:
Så er det også naturligt, når et stort flertal siger det, at ministeren hele tiden clearer med arbejdsmarkedets parter, om det nu også er den rigtige fremgangsmåde, og så har man åbenbart valgt at sige, vi vil hellere løse problemet, inden vi bliver dømt til det af EF-Domstolen.
Lars Løkke Rasmussen (V), 2015-10-08:
Det ligger mig lidt på sinde at understrege det, og jeg agter i morgen, hvis det kan lade sig gøre, at samle de partier, som står bag Europol-aftalen, for yderligere at konkretisere den garanti, jeg selv udstak, og som på fornemste vis er fulgt op af fru Mette Frederiksen og andre, for det er helt afgørende, at vi forud for folkeafstemningen den 3. december har skabt klarhed over, hvad der stemmes om, og hvad der ikke stemmes om.
Christine Antorini (S), 2011-11-30:
Initiativerne omfatter bedre normeringer på dagtilbudsområdet, en tilbagerulning af besparelserne på elevstøtten til efterskolerne, et fleksibelt loft på 28 elever i gymnasieklasserne, en styrket kvalitet i erhvervsuddannelserne, en forhøjelse af skolepraktikydelsen og en finansiering af meraktiviteten på uddannelserne.
Peter Skaarup (DF), 2004-11-24:
Det må da være et kæmpemæssigt problem, at kun 17 af FN’s medlemslande er i den situation, at de modtager de her kvoteflygtninge, og der burde den danske regering, og det håber jeg så ministeren måske vil komme ind på senere, da arbejde for, at man på internationalt plan bliver bedre til at gøre noget for at hjælpe de mennesker, der er i knibe, og først og fremmest bør det vel være de mennesker her, nemlig dem, der har stillet sig i kø, har ventet på at komme til et land, der bliver hjulpet, frem for velfærdsflygtninge, der dukker op ved grænsen og søger asyl.
Henrik Rejnholt Andersen (M), 2023-05-12:
Så det er også derfor, at vi i Moderaterne mener, at vi skal tage drugging og den kriminelle handling, som det er, meget, meget seriøst, og at det skal straffes meget hårdt, men det er jo allerede strafbart i dag; der er jo op til flere forskellige paragraffer i dag, som kan bruges til at straffe drugging.
Søren Egge Rasmussen (EL), 2020-11-19:
Jeg vil ikke gå til ministeren med alle mulige gamle dokumenter, men dog gøre opmærksom på, at Socialdemokratiet jo faktisk har forholdt sig til økologi i et udspil tilbage fra før valgkampen, så man har sådan set været inde i sit økologiudspil og præcisere, at der skal være nye investeringer i økologisk innovation, eksport, forskning og markedsudvikling, ligesom partiet vil bygge videre på Danmarks succes med økologi og klimaomstilling i de offentlige køkkener.
Mattias Tesfaye (S), 2018-11-15:
Men i stedet for helt at afskaffe vurderingerne, ønsker vi så at få svar på det sidste, altså spørgsmål 33, hvor vi finder ud af, hvordan de her afgørelser bliver truffet, hvad der bliver lagt vægt på, hvilke momenter der vejer hvor meget, fordi det er det, der gør os klogere på, om der er noget, der skal ændres.
Poul Nyrup Rasmussen (S), 2001-10-24:
Så lad os dog i stedet for at referere til en konkret sag fra 1992, 1996 eller 1989 eller 1988 samle vores anstrengelser om at få nogle bedre regler, der svarer til, desværre, den ny terroristplagede tid, vi lever i, og den nye usikkerhedstid, vi lever i.
Line Barfod (EL), 2008-05-07:
Det er jo væsentligt at vide, om det er regeringens mål, at vi fortsat skal have en solidarisk velfærd, og at der derfor skal gøres en indsats, bl.a. med gode løn- og arbejdsvilkår, for at rekruttere folk, eller om regeringen faktisk ønsker at fremme det private?
Per Clausen (EL), 2005-06-08:
Det, jeg bare slet ikke kan forstå i Venstres ordførers ræsonnement, er, hvorfor man ikke skulle satse på at gennemføre de her forbedringer i miljøet, som vores forslag vil medføre, og som der ikke er nogen, der har sået tvivl om, hvad der også ville være dristigt at gøre, når man kan gøre det på en måde, som også ud fra en samfundsmæssig betragtning er fornuftigt.
Ole Sohn (SF), 2002-11-13:
Men jeg synes, at når Dansk Folkeparti har lavet en aftale med to andre partier, som derved bryder et forlig, så må der også være forståelse for hos Dansk Folkeparti, at den kreds af forligspartier, som bliver udsat for det her forligsbrud, gerne vil vide, hvad det så er, man går ind til. Hvad er det nye, vi går ind til?
Villy Søvndal (SF), 2005-01-12:
Og er det et rigtigt billede, der tegnes af lederen af irakisk efterretningstjeneste – han har i hvert fald været i Irak, han bor der – når han siger, at modstanden i dag udgøres af 200.000 mennesker, hvilket er ti gange flere, end hvad amerikanerne i oktober måned gættede på, nemlig at det var 20.000?
Tina Nedergaard (V), 2005-03-02:
Vi har bare sagt, at da vi jo netop også har et ansvar over for unge mennesker, som kommer ind i de her skoler, vi har et ansvar over for de forældre, der måske ikke selv har ressourcerne til at følge op på barnets udvikling, ja, så stiller vi altså nogle værktøjer til rådighed her, som betyder, at forældrene kan træffe et helt regulært og åbent valg.
Lykke Friis (V), 2011-01-25:
Regeringens kommende strategi vil i stedet fokusere på så vel omstillingen af energisystemet frem mod 2050 som konkrete initiativer, der vil sikre et markant fald i anvendelsen af de fossile brændsler i Danmark, også på kortere og mellemlang sigt frem mod 2020 og 2030. Værktøjerne til at nå denne udfasning er i høj grad udbygning med vedvarende energi og et stadig mere effektivt energiforbrug.
Kathrine Olldag (RV), 2019-11-15:
Vi skal være omhyggelige, så vi ikke trækker tæppet væk under de hjemmehørende virksomheder og selskaber, og om det betyder indførelse af substanstest eller andre ændringsforslag, der fremmer forslagets kvalitet, må afklares i den videre proces, som vi i Radikale Venstre ser frem til at deltage i.
Søren Egge Rasmussen (EL), 2024-04-16:
Det er da korrekt, at Randers Kommune er en stor kommune, men vi har jo i vores forslag også nævnt andre kommuner, f.eks. Hedensted Kommune i forhold til at skulle kontrollere et havbrug, hvor ejeren var kreativ på den forkerte side af reglerne og fik en dom, hvor han skulle tilbagebetale 125 mio. kr.
Peter Skaarup (DF), 2013-03-13:
Jamen jeg tror ikke, at der er to meninger om, at det er godt, når politiet foretager den her slags aktioner, men det har vi jo så set mange gange, mens den regering, vi har nu, har siddet, uden at det så har haft en langtidseffekt, og det er egentlig derfor, at Dansk Folkeparti efterlyser, når ministeren siger, at vi skal have nultolerance, vi skal tilkendegive alle sammen, at det er vanvittige mennesker – og det er det sikkert – at der så skal være overensstemmelse med, at man også gør noget ved det fra regeringens side.
Rune Lund (EL), 2016-05-26:
Hvis vi tager eksemplet med DONG, som jo er oppe i dag, hvor Goldman Sachs for 2 år siden købte knap 18 pct. af DONG's aktier til en pris på 8 mia. kr., kan vi nu her de 2 år efter se, at værdien af disse aktier altså er steget til 18 mia. kr.; det er altså skatteborgerne, der har betalt det til amerikanske spekulanter, således at de her kunnet tjene 10 mia. kr. af skatteborgernes penge på 2 år uden at gøre sig nogen anstrengelser.
Birthe Skaarup (DF), 1999-12-09:
Hvis vi synes, der er et godt forslag, som efter vores opfattelse bygger på nogle gode intentioner, så vil vi naturligvis støtte det. Med hensyn til det foreliggende lovforslag her, ændring af begravelseshjælp, så er det helt tydeligt et eksempel på, at man her igen har været ude fra finansministerens side for at støvsuge til den offentlige sektor.
Søren Egge Rasmussen (EL), 2016-12-19:
Så Enhedslisten kan ikke støtte ændringsforslagene, men vi vil stemme for det store lovforslag, L 91, som jo sådan set fastlægger, hvad det er for et støttebehov, der er for Kriegers Flak og de kystnære møller, og det synes jeg er det allervæsentligste i den her sag.
Tove Videbæk (KRF), 2001-02-01:
Det er naturligvis vigtigt, at vi i hele Danmark, både i nord og i syd, følger FN's retningslinjer, som vi er forpligtet til ifølge vort medlemskab af FN, og Kristeligt Folkeparti vil da også gå positivt ind i udvalgsarbejdet omkring dette lovforslag.
Anne-Mette Winther Christiansen (V), 2013-02-05:
De siger samstemmende, at det her bliver en forringelse, fordi det bliver så forvirrende for de ældre at finde ud af, om de selv skal ud at surfe på internettet – mange har ikke engang en computer – og så bliver resultatet, at de tænker, at de nok hellere må tage kommunen.
Jens Joel (S), 2016-02-25:
Men man kan jo ikke på den ene side sige, at det her er målrettet regulering, som vi er enige om ikke starter endnu, og på den anden side sige, at nitratfølsomme områder kan der tages hensyn til, og derfor kan man give en garanti for, at drikkevand ikke bliver dyrere, og så samtidig bare udstikke den uden at ville stå ved det.
Frode Sørensen (S), 2000-03-17:
Ifølge de danske regler skal man for at kunne oprette et anpartsselskab have en selskabskapital på mindst 125.000 kr., men et ægtepar, som ønskede at stifte et hobbyselskab til import af vin, fik medhold ved såvel EF-Domstolen som ved Højesteret i deres påstand: at de fuldt lovligt kunne nøjes med at oprette og indregistrere et selskab i England uden selvstændige aktiviteter for derefter at oprette en filial i Danmark uden yderligere kapitalindskud eller sikkerhedsstillelse. I England er det offentliges krav til selskabskapital
Katrine Robsøe (RV), 2022-03-22:
Grunden til, at jeg kan have en bekymring for, hvordan det her vil have indvirkning på andelen af unge og antallet af unge, der får en uddannelse, er bl.a. på baggrund af den rapport, der er fra DEA, som jeg anerkender har været lavet på baggrund af den rammeaftale, der er, og jeg håber oprigtigt, at det ikke er tilfældet.
Anne Baastrup (SF), 2000-02-24:
Det er en praksis, som kommunerne har indført, fordi den tidligere socialminister sendte et brev ud til dem om, at nu skulle det holde op og nu skulle de sørge for, at der ikke skete nogen som helst form for bedrageri. De har efterforskningsenheder rundtomkring, de overvåger folks boliger, ringer på midt om natten for at se, hvem det er, der åbner, og går ind; der er sågar eksempler på, at de går ind og løfter dynen for at se, om der ligger en kvinde ved siden af barnet.
Anders Fogh Rasmussen (V), 2006-12-06:
Det er en løbedragt, der er betalt af partiet Venstre som en reklame for partiet og for mig, og det er simpelt hen ufatteligt for mig, at et folketingsmedlem overhovedet vil bruge tid på sådan en ikkesag, som overhovedet intet har med reklame at gøre.
Peter Brixtofte (V), 1997-12-17:
Da vi havde førstebehandlingen, var der en ret saglig debat om emnet, som faktisk førte til, at skatteministeren - sådan oplevede vi det i hvert fald - gik med til, at vi udskød andenbehandlingen til efter nytår, sådan at der blev tid til at føre drøftelser med Kommunernes Landsforening om at fortsætte det samarbejde, man var i fuld gang med.